CELEX: 62019TN0689
Language: sk
Date: 2019-10-08 00:00:00
Title: Vec T-689/19: Žaloba podaná 8. októbra 2019 – ZU/ESVČ

16.12.2019   
            
            
               SK
            
            
               Úradný vestník Európskej únie
            
            
               C 423/62
            
         
      Žaloba podaná 8. októbra 2019 – ZU/ESVČ
      (Vec T-689/19)
      (2019/C 423/78)
      Jazyk konania: angličtina
      
         Účastníci konania
      
      
         Žalobca: ZU (v zastúpení: C. Bernard-Glanz, advokát)
      
         Žalovaná: Európska služba pre vonkajšiu činnosť
      
         Návrhy
      
      Žalobca navrhuje, aby Všeobecný súd:
      
                  —
               
               
                  zrušil rozhodnutia menovacieho orgánu z 30. novembra 2018 o zamietnutí žiadostí žalobcu z 27. júla 2018 (i) o náhradu nákladov na služobnú cestu a (ii) o pomoc,
               
            
                  —
               
               
                  uložil žalovanej povinnosť zaplatiť 70 000 eur ako náhradu spôsobenej nemajetkovej ujmy spolu s úrokmi vo výške zákonnej sadzby až do úplného zaplatenia,
               
            
                  —
               
               
                  uložil žalovanej povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby žalobca uvádza dva žalobné dôvody.
      
                  1.
               
               
                  Prvý žalobný dôvod sa týka zamietnutia žiadosti o náhradu nákladov na služobnú cestu, pričom je založený na zjavne nesprávnom posúdení, porušení zásady riadnej správy veci verejných, zásady proporcionality, článku 71 Služobného poriadku a súvisiacich ustanovení nachádzajúcich sa v prílohe VII tohto poriadku a v Príručke pre služobné cesty (2008) a na irelevantnej povahe žiadosti o predloženie palubných lístkov ako predbežnej podmienky pre náhradu nákladov žalobcu na služobnú cestu.
               
            
                  2.
               
               
                  Druhý žalobný dôvod sa týka zamietnutia žiadosti žalobcu o pomoc, pričom je založený na nesprávnom posúdení, porušení článkov 12a a 24 Služobného poriadku a článku 1, článku 31 ods. 2 a článkov 41 a 48 Charty základných práv Európskej únie a na zneužití právomoci.